ລັດຖະມົນຕີການເງິນ ຂອງກຸ່ມ G20 ເສັດສິ້ນ ກອງປະຊຸມ ຢູ່ອອສເຕຣເລຍ
ບັນດາລັດຖະມົນຕີການເງິນ ທີ່ປະຊຸມກັນ ເປັນເວລາສອງວັນ ຊອກຫາທາງສົ່ງເສີມ ການລົງທຶນໄລຍະສັ້ນຂອງພາກເອກະຊົນ ແລະ ການເຕີບໂຕ ຂອງເສດຖະກິດໂລກ
ບັນດາລັດຖະມົນຕີການເງິນແລະຫົວໜ້າທະນາຄານແຫ່ງຊາດ ຈາກກຸ່ມ G20 ໄດ້ເສັດສິ້ນການພົບປະກັນເປັນເວລາ 2 ມື້ທີ່ ເມືອງ Cairns ລັດ Queensland ທີ່ອອສເຕຣເລຍ ຢູ່ໃນຖະແຫຼງການຮ່ວມອັດກອງປະຊຸມ ໃນວັນອາທິດມື້ນີ້ ບັນ ດາຜູ້ຕາງໜ້າຈາກ 20 ປະເທດ ທີ່ມີການເສດຖະກິດໃຫຍ່ທີ່ ສຸດຂອງໂລກ ໄດ້ປະກາດອັນທີ່ເອີ້ນວ່າ ໂຄງການລິເລີ້ມໂຄງ ລ່າງພື້ນຖານຂອງໂລກ ເພື່ອເພີ້ມມາດຕະການກະຕຸ້ນການ ລົງທຶນໃນພາກເອກະຊົນ ໄລຍະສັ້ນຂຶ້ນ ເພື່ອສົ່ງເສີມພວກ ເສດຖະກິດທີ່ກຳລັງຢູ່ໃນສະພາບບໍ່ທຸ່ງທ່ຽງໃນເວລານີ້ ບັນດາຜູ້ຕາງໜ້າປະເທດເຫຼົ່ານີ້ ຍັງໄດ້ໂອ້ລົມສົນທະນາກັນເລື້ອງການປາບປາມຊ່ອງຫວ່າງໃນດ້ານພາສີ ທີ່ພວກບໍລິສັດນາໆຊາດສວຍໃຊ້ປະໂຫຍດ ເພື່ອຫລີກລ່ຽງການເສຍພາສີນັ້ນ ອອສເຕຣເລຍ ທີ່ເປັນເຈົ້າພາບຈັດກອງປະຊຸມການເງິນດັ່ງກ່າວ ເວົ້າວ່າ ວິທີແກ້ໄຂຮ່ວມກັນຂອງໂລກ ແມ່ນຈຳເປັນເພື່ອຮັບປະກັນວ່າ ພວກບໍລິສັດເຫຼົ່ານີ້ຈະຕ້ອງເສຍພາສີ ໃນບ່ອນທີ່ພວກເຂົາເຈົ້າໄດ້ເງິນນັ້ນ ເມືອງ Brisbane ໃນລັດ Queensland ຈະເປັນເຈົ້າພາບຈັດກອງປະຊຸມສຸດຍອດໂດຍເຕັມຂອງກຸ່ມ G20 ຂຶ້ນໃນເດືອນພະຈິກປີນີ້